Odense Adresse-Contoirs Efterretninger, 1808-03-14
Den Russiske Gen. Grev Buxhovden har udgivet en Kundgjørelse til Finlands Jndbyggere paa svensk og finsk. Den følger her bogstavelig aftrykt, og behøver blot at gjennem læses, for af hver troe og redelig Undersaat at ansees med Afskye. - Den russiske Proklamation er følgende: Det er med den største Misfornøielse, at Hans Russisk Keiserl. Maj., min allernaadigste Herre og Stormægtigste Fyrste, seer sig tvungen at lade sine under min befaling staaende Tropper, besøge Eders Land; gode Naboer og Jndbyggere af svensk Finland! - Det er for hans Keis. Maj. saameget mere ubehageligt, at skride til dette Skridt, hvortil de Begivenheder, der foregaae i Sverrig nøde ham som han nu vel mindes det ædle naboelige Sindelag, og den oprigtige, frie og utvungne Tillid til Ruslands Beskyttelse, som den Finske Nation i Begyndelsen af den sidste Krig saa uforskrækket lagde for Dagen, da den Svenske Konge, uden mindste Anledning, og tvertimod Eders Grundforfatning gjorde et ligesaa pludseligt, som ubilligt Jndbrud paa vore Grændser. - Men da Hs. Kgl. Svenske Majestæt, langt fra at ville forene sig med Hs. Russiske Keiserlige Majestæt, til den fredelige Bestræbelse, hvormed Hs. Keis. Maj. har søgt at gjenoprette den Rolighed, Europa saalænge savnede, og som det ene kan haabe af det mellem de to mægtigste Stater saa lykkeligen knyttede Forbund, ikke allene afsondrer sig mere og meere derfra, men forbinder sig endnu stedse nærmere med den fælles Fjende af Al. meenrolighed, hvis trykkende System og uhørte Fremfærd imod Hs. Majestæts og Kongens egen nærmeste Bundsforvandte, ikke med Koldsindighed kunne ansees af Hs. Keis Majestæt. - Det er altsaa i Betragtning af disse Grunde, forenet med hvad Hs. Keis. Maj. skylder sine egne Landes Sikkerhed, at han seer sig nødt til at tage Eders Land i Besiddelse under sin Beskyttelse, for at skaffe sig behørig Fyldestgiørelse, ifald Hs. Kgl. Svenske Maj. fortfarer i det Forsæt, ei at antage de billige Fredsvilkaar, som under Hs. Russiske Keiserlige Majestæts Fredsmægling ere ham forelagte af Hs. Keiserlige Franske Majestæt, til Gjenoprettelsen af en lykkelig Fred, som stedse var og er Hs. Russiske Keiselige Majestæts vigtigste Formaal. - Forbliver rolige, fredelige og uden al Frygt i Eders Boliger, gode Naboer, og Finske Mænd, Vi komme ei til Eder som Fjender, men som Venner og Beskyttere, for at gjøre Eders Tilstand lykkeligere, da vi derved sætte os i Stand til, fra Eders Land at afvende de Plager, som J, i Tilfælde af Krig aldeles ikke kunde undgaaet at vorde Offere for. Lader Eder ei forføres til at gribe til Vaaben, eller paa mindste Maade for ulempe Hs. Keiserlige Majestæts mig i Naade betroede Tropper; hvo herimod forseer sig maa tilskrive sig selv Følgerne. Derimod ville alle de, der udmærke sig ved Hengivenhed i at fremme Hs. Keis. Maj. faderlige Omsorg for Landets Vel, gjøre sig fortjente til Hs. høie Beskyttelse og Velvillie. Og som det er os. Keis. Majestæts Ønske at alt hvad sig i Landet kan tildrage, maae gaae sin sædvanlige Gang, ifølge Eders Love, Skikke og Vedtægter som alle forblive urokkede, saalænge hans Tropper nødes at forblive i Landet; saa stadfæstes herved enhver Embedsmand, civil som militær, i sit lovlige Kald og Embed dog med Undtagelse af de Svenskfødte der muligt heraf kunde betjene sig for at forvilde og forføre Menigmand imod Landets Bedste. -